نیجریا

نیجریا  اتا فدرال کشور هست که آفریقایِ غرب دَره. ونه نیشتگا (=پایتخت) آبوجا و گت‌ترین شهر لاگوس هستنه. این کشور جمعیت ۱۷۰ میلیون نفر و ونه رسمی زوون انگلیسی هسته. نصف مردمون شمال زندگی کانّه مسلمون هستنه و نصف دیگه جنوب درنه و مسیحی هستنه. نیجریه نفت هشتمین صادرات ره دِنیا دله دانّه و آفریقایِ گتترین نفتی منابع ره دارنه.

نیجریه سال ۱۹۶۰ بریتانیا جه سِوا بیّه و ونه نوم ره نیجر روخنه جه بَییتنه. نیجریه آفریقا دله پرجمعیت‌ترین کشور هسته و دِنیایِ هفتمین جمعیت ره دانّه. این کشور پرجمعیتترین کشوری هسته که ونه مردمون ِاکثریت سیوپوست هستنه.

 تاریخ 
نیجریه تاریخ لااقل ۹ هزار سال پیش از میلاد جه رِسِنهMcIntosh, Susan Keech, Current directions in west African prehistory. Palo Alto, California: Annual Reviews Inc., 1981. 215–258 p.: ill. و بنیو و کراس روخنه اطراف بانتوئون ِبنه‎وار (=سرزمین) بی‌یه که مهاجرون اونجه جه آفریقا دله تَنِک بَیینه.

بندانگشتی|راست|150px|پرچم نیجریه مستعمره بریتانیا
قرن ۱۹ میلادی این کشور بریتانیا کولونی بیّه تا اینکه سال ۱۹۶۰ دِباره شه استقلال ره بدست بیارده. این کشور ِسِوا بَیّن جه تا سال ۱۹۹۹ نظامی دیکتاتورون حکومِت کاردنه و این گادِر اولین انتخابات برگزار بیّه.

 جوغرافی 
این کشور غرب جه بنین، شرق جه چاد و کامرون و شمال جه نیجر ره وَر خانّه و جنوبی سامون دله گینه دریامونا اطلس اوقیانوس ره دانّه.همشهری روزنومه ونه شمالی سامون ات‌که غربی صحرا جه هم چِک گیرنه. 

ونه هوا استوایی هسته و جنگلون شرق، غرب و جنوب دکلستونه. دمایِ معدل ۳۲ درجه هسته و رطوبت بالا دره.آشنایی با نیجریه

 تقسیمات 
نیجریه اتا فدرال کشور هسته که ایالات ونه دله اختیارات زیادی دارنه. ۳۶ ایالت و اتا فدرالی مرکز کشور ِتقسیمات ره شامل وانّه. 

 مردمون 
بندانگشتی| مردمون ِانبسی (= تراکم)|300px
جمعیت نیجریه دله ۱۷۰ میلیون نفر میونگین سنی ۱۸٫۷ سال جه هسته. ۵٫۴ درصد مردم ایدز دارنه. زرد تو و مالاریا هم خله زیاد هستنه. ۵۰ درصد مردمون اسلام و ۴۰ درصد مسیحیت په‌روونه. 

این کشور دله انگلیسی رسمی زوون هسته ولی خله جور-وا-جور ِاقوام و زوونون کشور دله دَرنه. هوسه-فولانی ِاقوام شمال درنه و عمدتا مسلمون هستنه و یاروکوبا جنوب غربی، بعضی مسلمان و بعضی مسیحی هستنه. ایگبو شمال شرقی درنه.

بوکوحرام این کشور ِتروریستی گروه هسته که القاعده و داعش جه ارتباطونی داشته و ونه عضوون ویشته کانوریس ِقوم جه هستنه. این گروه دولِتون ره مِزراب یِنّه تا غربی مدرسه‌ئون ره تعطیل هاکِنِن و اسلامی شریعت ره کشور دله برقرار هاکِنِن. وشون کیجائون ره برده گیرنه و مردمون ره قتل‌عام کانّه.بی‌بی‌سی فارسی، ۲۷ ژوئیه ۲۰۰۹ - ۵ مرداد ۱۳۸۸. بی‌بی‌سی فارسی، ۲۷ ژوئیه ۲۰۰۹ - ۵ مرداد ۱۳۸۸.

 منابع 


رده:فدرال کشورون
رده:مشترک‌المنافع کشورون
رده:آفریقایی کشورون
رده:انگلیسی‌زوون کشورون
رده:اوپک
رده:آفریقا اتحادیه
رده:اسلامی کشورون
رده:جی پونزه
رده:بریتانیا قدیمی مستعمرات